OpenLLM-France/wikimedia huggingface dataset:
# Afà

Afà hè una cumuna di u dipartimentu di a Corsica suttana.
Afà :
| Statu | Francia |
| Rigioni | Corsica |
| Dipartimentu | Corsica suttana |
| Circundariu | |
| Cantonu | |
| Codici INSEE | 2A001 |
| Codici pustali | 20167 |
| Merri | |
| Intercumunalità | |
| Longitudina | |
| Latitudina | |
| Altitudina | |
| Superficia | ettari |
| Pupulazioni | 2055 |
| Dinsità | ab./km² |

## Storia

À l'urighjini u paesu di Afà era un paisolu chjucu di a cumuna di Bucugnà. In 1852 a cumuna di Afà fubbi criata grazia à a cissioni di tarritoria di i cumuni di Sarrula è Carcupinu, di U Poghju è Mezzana è di Alata. U primu merri di Afà si chjamava Carlu Calvelli, in carica, da 1852 à 1858. Carlu Calvelli hè mortu à 48 anni in 1858.
U paesu hè statu pupulatu da i pastori di Bucugnà a l'uccasioni di i transumanzi di i pecuri hè par quistu chì i vechji famiddi di Afà sò urighjinarii di Bucugnà. D'astati tanti abitenti di Afà vani in u paesu di Bucugnà.

## Giugrafia

Situata à una duzina di chilometri à l'Estu di Aiacciu, a cumuna di Afà cumprendi, oltri à u paesu principali, i lucalità di Piscia Russa, Pastriccialè è una parti di Balionu. Da Afà sorghji u "supportu Gozzi", una roccia alta di 708 metri.
Afà hà una scola elementari. Ci sò setti classi elementari è dui classi par a scola materna, par un tutali di quasgi duicentu elevi. A scola di Afà fubbi inaugurata in 1988 da Lionel Jospin chì era à l'epica ministru di l'istruzzioni naziunali.
A mirria di Afà hè stata ristaurata à a fini di l'anni nuvanta. Nanzu à issu sorghji un munumentu à i caduti rializatu da unu scultori urighjinariu di Afà, Natali Bonardi, di u quali truvami i statui in i quattru agnona di a Corsica è chì hà ancu u so atelier à Afà. U merri di Afà si chjama Pasquali Miniconi.
À u centru di u paesu si trova una chjesa chì hà quasgi centu anni. In u paesu ci sò una farmacia è un centru midicali apertu 8 anni fa.
Si pò acceda à Afà da 2 stradi: quidda di Balionu è quidda di Mezzavia.
# Agapanthus africanus

Agapanthus africanus :
Agapanthus africanus :
Classificazione scentifica :
| Regnu: | Plantae |
| Divisioni/e: | Magnoliophyta |
| Classa: | Liliopsida |
| Ordine: | Liliales |
| Famiglia: | Liliaceae |
| Generu: | Agapanthus |
| Spezia: | africanus |
Nomu binom. :
Agapanthus africanus L. :
Agapanthus africanus hè una pianta chì face partita di a famiglia di e Liliaceae.
# Ager Gun

'Ssu artìculu hè in custruzzione. Pudete cuntribuisce à a so redazzione.
L'Ager Gun o Union (Repeating) Gun fù una di e prime mitragliatrici (manuali). Hè stata aduprata in a Guerra Civile Americana (1861-1865).
Ùn si sà micca quale fù lu inventore di ssa arma é quandu hè stata inventata. Di règula, si dice chè u meccànicu Wilson Ager l'hà custrutta in l'anni 1860/61. Ma ancu i nomi di Edward Nugent é William Palmer si lèganu incù l'Union Gun. Pò ésse chè l'orìgine di l'arma si trova in l'annu 1855 (o ancu prima).
Fù una mitragliera meccànica, micca cumpletamente autumàtica cum'è e mitragliatrici oghjinche. Avìa una cadenza di 150-170 colpi per minutu é hà pudutu tirà à una distanza effettiva di 1000 yards (più di 900 metri).
Di ghjugnu 1861, l'Ager Gun hè stata prisentata à lu presidente americanu Abraham Lincoln.
In a Guerra Civile Americana, a U.S. Army hà avutu almenu 64 mitragliatrice di ssu tipu. A U.S. Navy avìa alcuni esemplari dinò. L'Ager hè stata aduprata, per esempiu, durante e battaglie seguenti: Williamsburg, Seven Pines (o Fair Oaks), Battaglia di i Sette Ghjorni (tutte é trè in u 1862), Petersburg (1864).
# Agaricaceae

Agaricaceae.

## Funzi
### B

Buffetta (Lycoperdon perlatum)

### P

Paracquella (Macrolepiota procera) Pratarolu (Agaricus campestris)
# Corsica (Santu Casanova)

Corsica hè una puesia di Santu Casanova. Hè stata scritta in Bastia d'aostu 1930 è pubblicata in l'Almanaccu populare di Corsica in u 1931.

## Corsica

    Curunata di boschi,
    Bagnata da lu mare,
    À i pedi d'un altare
    Inghjinuchjata.
    Sempre martirizata
    Da Turchi è da Cristiani
    In li monti, in li piani
    È pà le valle.
    Daretu à le to spalle,
    I Vittuli imbuscati
    Si sò sempre piattati
    À fà ti focu.
    Si spengne pocu à pocu
    U to core in lu dolu.
    È ùn ci hè mancu un figliolu
    Chì ti chjama !
    A natura chì t'ama
    Cunsola i to dulori,
    Dendu ti rose, fiori
    È dolce sole.
    Nascenu le viole
    À tutte le staghjone,
    Spengne lu nivaghjone
    U to clima.
    Ma ùn sè ancu à la cima
    Di tutti li to guai
    Ch'ùn finiscenu mai,
    O mamma cara !
    Intornu à la to bara
    Ùn ci hè cà rinnegati
    Cù l'ochji spalancati
    D'impustura.
    Bella la to statura,
    Celeste lu to visu,
    Ma ancu in Paradisu
    Sarò trista.
    Ùn si sarà mai vista
    Sorte cusì turbata,
    Povara, tribulata
    Mane è sera !
    Torna la primavera
    Cù tutti li so fiori,
    Rinascenu l'amori
    Di u passatu.
    U cuccu s'hè spartatu,
    Cantanu i rusignoli,
    Ma piegnenu li doli
    È la sciagura.
    Finchì lu mondu dura,
    Rinasce ogni billezza
    È torna l'aligrezza
    In tutti i cori.
    Ma per tè li duttori
    Ùn anu medicine,
    Chi sè ghjunta à la fine
    Di e to noie.
    Sò finite le gioie
    Di li tempi passati,
    I to figlioli ingrati
    Sò à la festa.
    Fà scuppià la timpesta
    Di u ventu populare,
    Ch'ella li porti in mare,
    È cusì sìa !

## Riferimenti

* Archiviu 2016-03-07 at the Wayback Machine Almanaccu populare di Corsica]

## Da vede dinù

* Santu Casanova
# Corsica Ponte Novu

Corsica Pontenovu hè una puesia di Santu Casanova (1850-1936). Hè stata publicata in Fiori di Cirnu in u 1930.

## Corsica Pontenovu

    Curunata di boschi,
    Bagnata da lu mare,
    À i pedi d’un altare
    Inghjinuchjata.
    Sempre martirizata
    Da Turchi è da Cristiani
    In li monti, in li piani
    È pà le valle.
    Daret’à le to spalle,
    I Vittuli imbuscati
    Si sò sempre piattati
    À fà ti focu.
    Si spegne pocu à pocu
    U to core in lu dolu,
    È Ùn ci hè manc’un figliolu
    Chì ti chjama !
    A natura chì t’ama
    Cunsola i to dulori,
    Dendu ti rose, fiori
    È dolce sole.
    Nascenu le viole
    À tutte le staghjone,
    Spegne le nivaghjone
    U to clima.
    Ma ùn sè anc’a la cima
    Di tutti li to guai
    Ch’ùn finiscenu mai,
    O mamma cara !
    Intorn’à la to bara
    Ùn ci hè cà rinigati
    Cù l’ochji spalancati
    D’impustura.
    Bella la to statura,
    Celeste lu to visu,
    Ma ancu in Paradisu
    Sarè trista.
    Ùn si sarà mai vista
    Sorte cusì turbata,
    Povara, tribulata
    Man’è sera !
    Torna la primavera
    Cù tutti li so fiori,
    Rinascenu l’amori
    Di u passatu.
    U cuccu s’hè spartatu,
    Cantanu i rusignoli,
    Ma piegnenu li doli
    È la sciagura.
    Finchì lu mondu dura,
    Rinasce ogni billezza
    È torna l’aligrezza
    In tutti i cori.
    Ma par tè li duttori
    Ùn hanu medicine,
    Chì sè ghjunt’à la fine
    Di e to noie.
    Sò finite le gioie
    Di li tempi passati,
    I to figlioli ingrati
    Sò à la festa.
    Fà scuppià la timpesta
    Di u ventu pupulare,
    Ch’ella li port’in mare,
    È cusì sìa !
    Eccu ci à Pontenovu
    Pien’ di sol’è di rose,
    Ma par noi sò cose
    Inaudite.
    Sgottanu le firite
    D’i veri patriotti
    Ch’hanu li membri rotti
    Da lu piombu.
    Hè mutu lu culombu,
    È dipoi stamane
    Sò sciolte le campane
    In lu dulore.
    S’hè scuratu lu sole,
    Mughja l’onda di Golu,
    Ùn ci hè più un corsu solu
    In tutt’a valle !
    Tazzati da le palle,
    Trascinati da u fiume,
    Falanu trà lu fume
    Di a rivolta.
    Copre la nebbia folta
    Sta lutta cusì atroce
    Marcata d’una croce
    Senza nome.
    Finita hè la funzione,
    Sentu cantà lu Requie,
    È sonanu l’esequie
    Di a nostra libertà.
# Corsicana (Texas)

'Ssu artìculu hè in custruzzione. Pudete cuntribuisce à a so redazzione.
Corsicana hè una cità di i Stati Uniti.
Hà una superficia di 56.2 km² è una populazione di 23.770 abitanti (2010).

## Geografia

Corsicana hè dinù u capilocu di a Cuntea di Navarro. A cità si trova in u Statu di Texas.

## Storia

Edificata in 1848, Corsicana era chjamata cusì da José Antonio Navarro parchì u so babbu era natu in Corsica é mortu quand'i sò fiddoli erani ghjovani.
# Corsu suttanu

U corsu suttanu o corsu pumuntincu hè una di i grandi varietà principali di a lingua corsa rispittivamenti un tarmini par tutti i dialetti di u corsu chì sò parlati in lu sudu di Corsica. Par questu, si purrìa dì puru "corsu di u sudu". Altri nomi o modi di scriva sò corsu suttanacciu, pumontincu, ultramuntanu o oltramontanu, corsu di Pumonte, corsu miridiunali/miridiunale/meridiunale/meridionale. Hè derivatu da u toscanu anticu è s'assumiglia à u sicilianu è u sardu.

## Dialetti

Qualchì dialettu di u corsu suttanu: u taravesu, sartinesu, portivechjacciu, ecc.

## Da vede dinò

* corsu supranu
* variità taravesa di a lingua corsa
# Corsipedia

Corsipedia hè un nome micca ufficiale pè a versione di a Wikipedia in lingua corsa (nome ufficiale). Ella hè chjamata cowiki dinò. Hè stata criata u 9 di decembre 2003. Cum'è tutte l'altre Wikipedie in tutte l'altre lingue si tratta d'un'enciclopedìa lìbera è gratisi. Ognunu chi vole, pò participà è cuntribuì cun u so sapè. U nome Corsipedia hè inspiratu da a Galipedia, a versione di Wikipedia in lingua galiziana.
U prupòsitu particulare d'issu prugettu hè di prumove a lingua corsa è di fà cunnosce l'ìsula di Còrsica nantu à internet è in u mondu.
Sinu à oghje, a Wikipedia in lingua corsa tene 8 250 artìculi. U nùmeru d'utilizatori registrati attuale hè di 23 793. Ma hè moltu diffìciule d'indicà u nùmeru d'utilizatori (o participanti) chi ponu cuntribuì cum'è autori d'artìculi rispettivamente chi pàrlanu corsu daveru, perchì assai chi cuntribuìscenu cum'è autori ùn sò micca registrati o ùn indichèghjanu micca e so cunniscenze di corsu nant'à e so pàgine d'utilizatore. Attualmente (29 di ghjennaghju 2024) ci sò 36 utilizatori chi indichèghjanu ch'elli ponu cuntribuì in lingua corsa, di i quali 18 incun un nivellu elementare, 11 cù nivellu mezu è 3 cù nivellu avanzatu; 4 antri participanti indichèghjanu ch'elli hanu u corsu cum'è lingua materna. (Trè d'issi trentasei participanti corsòfoni hanu dinù qualchì cunniscenza di u sassarese è unu di u gallurese, e dette varietà corsosarde.)
U nùmeru di i participanti attivi hè di 34, chi vole dì che tante persone hanu cullaburatu 'ssi ùltimi trenta jorni.

## Classamentu

Siente u nùmeru d'artìculi, a Corsipedia appartene à e 180 più grande Wikipedie, d'un tutale di 326. Attualmente (29 ghjennaghju 2024), hè a 178ima più grande Wikipedia. Ma questa ùn hè micca un indicatore pè a qualità.
Siente u classamentu pè selezzione d'artìculi, a Corsipedia appartene à e 170 più grande Wikipedie, d'un tutale di 316. Attualmente (ghjugnu 2023), hè a 162ima più grande Wikipedia. È questa hè ancu un indicatore pè a qualità.
Esiste puru un prugettu surella in a varietà sassaresa chi si chjama Vichipedìa - L'enzicropedìa lìbbara in linga sassaresa, ma chi hè torna un prugettu di prova.

## Note

* ↑ U primu artìculu, quellu di Algebra, era ghjà criatu u 30 di nuvembre 2003 (verificà).

## Artìculi cunnessi

* Statistiche Wikipedia in lingua corsa
* Lista di l'articuli chì ogni Wikipedia duverìa avè

## Ligami

Leghje istu artìculu in a Wikipedia sassaresa
# Corsica è Sardegna

A Corsica è Sardegna (Corsica et Sardinia in latinu) hè stata una pruvincia rumana.
I Fenici sò i primi à creà fondachi cummerciali in Corsica è in Sardegna : Caralis (Cagliari), Tharros (Torre di San Ghjuvanni), ma i Grechi di Focea li facenu concurrenza incù e so culonie d'Alalia (attuale Aleria) in Corsica (fundata versu u -560) è di Terranova Pausania (Olbia) in Sardegna. I Cartaginese aiutati da l' Etruschi vincenu i Focei à Alalia in u -535. A Sardegna, eppo a Corsica, passanu sottu à u cuntrollu di Cartagine.
À u mumentu di a prima guerra punica, i Rumani attaccanu a Sardegna da u -259, ma ùn si ne impatruniscenu micca. Dopu à a disfatta di Cartagine in -241, i mercenarii sardi à u sirviziu di Cartagine si rivoltanu in u -238 è cherenu l'aiutu di i Rumani. Quelli dichjaranu di novu a guerra à Cartagine è mandanu a so flotta di guerra. In u -229, Cartagine cede à Roma a Corsica è a Sardegna, pirdendu cusì duie piazze strategiche in u mar' Tirrenu. À u mumentu di a siconda guerra punica (218-201), i Cartaginesi tentanu indarnu di ripiglià a Sardegna.
I Rumani, maestri di e coste è di e piane, mettenu guasi un seculu à sottumette e pupulazione native di l'internu di l'isule. In u -27, a Sardegna è a Corsica, più o menu pacificate, diventanu una pruvincia senaturiale, ma l'insicurezza chì face rignà a predaghjina obbligheghja à trasfurmà la versu u 66 in pruvincia imperiale per mandà ci e ligione. Ghjudicate pocu attraente per causa di a so ruzezza, a Corsica è a Sardegna servenu parechje volte di locu di sbandimentu durente l'Imperu rumanu :
* In u 19, Tiberiu manda in Sardegna parechje migliaie di ghjudei di Roma accusati da pruselitismu, affinch'elli lottinu contru à i briganti è travaglinu in e minere.
* Seneca u Ghjovanu hè rilegatu in Corsica trà u 41 è u 48 (o u 49).
A Sardegna hè una di e pruvince produttrice di granu, ch'ella sporta versu Roma via Ostie, cum'è ne tistimunieghjanu e ripprisintazione cummerciale di Karalis (Cagliari) è di Turris (Portu Torres) in a piazza di e Curpurazione.
I Vandali, dopu à avè invaditu l'Africa rumana, s'imparuniscenu di a Corsica è di a Sardegna, versu u 456. E tenenu sinu in u 533, data di a so ricunquista da Bélisaire, generale di l'imperatore d'Oriente Ghjustinianu Ia. Ma l'Imperu bizantinu, ùn avendu più i mezi di cunsirvà a so duminazione, abbandona 'ss'isule à l'invasori arabi.

## Note

* ↑ 'Ss'articulu pruvene in parte da l'articulu currispundente di a wikipedia in francese.

## Da vede dinù

* Alalia
# Corsu supranu

'Ssu artìculu hè in custruzzione. Pudete cuntribuisce à a so redazzione.
U corsu supranu o supranacciu, ancu chjamatu corsu cismuntincu, hè una variante principale di a lingua corsa rispettivamente un termine per tutti i dialetti di u corsu chì sò parlati in u nordu è u centru di a Corsica. Per questu, si puderìa dì ancu "corsu di u nordu (è di u centru)". Altri dinuminazioni è modi di scrive sò cismontincu, cismuntanu o cismontanu, corsu di Cismonte, corsu centru-settentriunale/-settentrionale. Hè derivatu da u tuscanu è hè a varietà corsa chì stà u più vicinu à a lingua taliana.

## Dialetti

Ind'u corsu supranu si trovanu - cum'è ancu ind'u corsu suttanu - assai dialetti è sottuvarianti, per esempiu: u venachese, u bastiacciu, u capicursinu, u balaninu, u nïulincu, ecc.

## Da vede dinù

* corsu suttanu
# Corscia

Corscia :
| Dipartimentu | Corsica suprana |
| Còdice pustale | 20224 |
| Circundariu | Corti |
| Cantone | Niolu è Omessa |
| Merre | Marie-Josée Costa |
| Pieve | {{{pieve}}} |
| Latitùdine | {{{lat}}} N |
| Longitùdine | {{{long}}} E |
| Altitùdine | media 860 m massimale 2 583 m minimale 436 m |
| Pupulazione | 165 ab. (2008) |
| Nome di l'abitanti | {{{nomab}}} |
| Àrea | {{{sup}}} km² |
Corscia hè una cumuna di u dipartimentu di a Corsica suprana.
# Croce latina

A Croce latina, a croce cristiana o crux immissa hè una croce chì u so ramu più bassu hè più longu chè l'altri.

## Simbulu religiosi

A croce latina hè oghje u simbulu principale di u Cristianesimu.
# Crodinu

U Crodinu hè un aperitivu senza alcollu pruduttu in Italia, lanciatu annantu à u marcatu da a Società Anonima Termini di Crodo in u 1964.

## Storia

L'imprisariu Piero Ginocchi, divintatu prubitariu di a Società Anonima Termini di Crodo in u 1933, s'hè cuncintratu in i prima anni annantu à l'imbuttigliamentu di l'acqua minerali, prima in Milanu, Viale Brianza, eppo, in seguitu à a distruzzioni di i lucali milanesi caghjunata da un raid aeriu di frivaghju 1943, a fabbrica hè stata trasfirita à Crodo stessu. Dopu à a guerra, a pruduzzioni di biendi tali u tamarinu, u chinottu è u Crodo cola hà cuminciatu. Rializendu chì da chì l'impresa fessi un saltu in davanti, era nicissariu di invintà un pruduttu senza alcollu spiciali chì attiraria l'attinzioni di i cunsummatori, l'idea di u senza alcollu biondu hè nata. U pruduttu criatu da Maurizio Gozzellino di Cuneo hè statu à l'iniziu cummircializatu, à parta da u 1a dicembri 1964, sottu u nomu di Picador, cambiatu dopu in Biondino po difinitivamenti in Crodinu u 14 di lugliu 1965 3 una di i fabbrichi induv'eddu hè missu in butteglia si trova à Crodo (da induva u diminutivu apradatu com'è nomu), in u righjonu di Verbano-Cusio-Ossola.
U mischiu di l'ingridienti hè in grandi parti sicretu : a parsona sà ch'eddu cumprendi a viulaccia, u cardamomu, u pitruseddu d'India è a noci muscata, ch'eddu si lascia ripusà in i fusti di leccia mentri sei mesa cù u fini di dà li u so sapori amaru particulari. A sucità Termini di Crodo è i so marchi sò stati vinduti à a sucità olandesa di biendi Lucas Cuppetti (chì divintarà più tardi Cuppetti Wessanen) in u 1983. Dapoi 1995, a marca Crodino hè a prubità di u gruppu Campari, dopu chì quist'ultimu hà acquistatu a divisioni taliana di a multinaziunali ulandesu Cuppetti Wessaneno. In u 2014, una varianti chjamata Crodino Twist hè stata intradutta, dispunibili in i sapori d'agrumi è di frutti rossi.

## Cummercialisazioni

U Crodinu hè cummircializatu in buttegli di vetru di 10 cl, mentri chì Crodino Twist hè distribuitu in buttegli di 17,5 cl.

## Noti

* ↑ 'Ss'articulu pruveni in parti da a wikipedia in talianu.
# Crucianella angustifolia

Crucianella angustifolia :
| Crucianella angustifolia ||
| Classifica scentifica ||
| Regnu | Plantae |
| Classa | Polypodiopsida |
| Divisione | Tracheophyta |
| Sottudivisione | Spermatophytes |
| Ordine | Gentianales |
| Famiglia | Rubiaceae |
| Generu | Crucianella |
| Nome binuminale ||
| Crucianella angustifolia Carl Linnaeus, 1753 ||
Crucianella angustifolia hè una spezia di pianta chì face parte di a famiglia di e Rubiaceae.

## Descrizzione

Crucianella angustifolia hè una pianta erbacea vivace appartinendu à a famiglia di e Rubiaceae. Si caratterizeghja da i piccioli ritti è smilzi, aghjunghjendu di regula un'altezza da 30 à 60 centimi. E casce sò strette, lineare è disposte di manera opposta longu à u picciolu. I fiori, di culore rusulatu pallidu à biancu, sò ragruppati in infiuriscenze terminale. Ogni fiore prisenta cinque petali è cinque sepali, è ancu numerose stamine.

## Ripartizione

Crucianella angustifolia hè originaria d'Europa, induv'ella hè largamente sparta. Omu a trova per u più in e pratuline, l'arici di fureste è e zone erbose. Hè ancu prisente in certe rigione d'Asia è d'Africa suprana.
Crucianella angustifolia hè prisente in Corsica.

## Biolugia

'Ssa pianta priferisce e terre belle assiccate è e zone assuliate. Fiurisce di regula da ghjunghju à aostu, attirendu numerosi insetti inamacatori tali l'ape è e farfalle. I granelli di Crucianella angustifolia sò spergugliati da u ventu o per mezu di animali chì si nutriscenu di i so frutti.

## Tassonumia

Crucianella angustifolia hè u nome scentificu accittatu di 'ssa pianta. Hè ancu cunnisciuta sottu à i sinonimi seguenti : Crucianella intermedia, Crucianella latifolia è Crucianella maritima.

## Cunsirvazione

Benchì Crucianella angustifolia ùn sia micca cunsiderata cum'è una spezia minacciata, certe pupulazione lucale ponu esse affittate da a distruzzione di u so ambiente naturale duvuta à l'urbanisazione è à l'agricultura intensiva. Hè dunque impurtante di prisirvà e zone induve 'ssa pianta cresce cù u fine di garantisce a so sopravvivenza à longu andà.

## Riferimenti

* Jeanmonod D. & Gamisans J. (2013) Flora Corsica (2 ed), Edisud.

## Note

* ↑ Jeanmonod & Gamisans (2013).

## Altri prugetti

* Crucianella angustifolia annantu à Wikimedia Commons.
# Crocothemis erythraea

A filangroca rossa :
| Crocothemis erythraea ||
| Classifica scentifica ||
| Regnu | Animalia |
| Imbrancamentu | Arthropoda |
| Classa | Insecta |
| Ordini | Odonata |
| Famiglia | Libellulidae |
| Genaru | Crocothemis |
| Nomu binuminali ||
| Crocothemis erythraea Pierre Léonard Vander Linden, 1825, 1838 ||
A filangroca rossa (Crocothemis erythraea) hè una spezia di filangroca chì faci parti di a famiglia di i Libellulidae.

## Discrizzioni

Crocothemis erythraea, ancu cunnisciuta sottu u nomu di filangroca rossa, hè una spezia di filangroca appartinendu à a famiglia di i Libellulidae. 'Ssa spezia si distingui da u so culori rossu vivu, chì li hà valsutu u so nomu cumunu. I masci ani un addomi rossu mentri chì i femini ani un addomi giaddu incù tacchi neri. L'ali sò trasparenti incù narbaturi brunicci.

## Ripartizioni

A filangroca rossa hè largamenti sparta in Auropa, in Africa subrana, à u Mediu Urienti è in Asia cintrali. Omu a trova ancu in certi parti di l'Asia di u Sudestu. Prifirisci l'ambienti d'acqua dolci tali i lavi, i stagni, i vadini è i paduli.
Crocothemis erythraea hè prisenti in Corsica.

## Biulugia

A filangroca rossa hè un insettu pridatori chì si ciba par u più di picculi insetti bulanti tali i zinzali, i moschi è i sbarabattuli. Caccighjeghja bulendu prestu è chjappendu a so preda incù i so zampi da davanti. I larvi di 'ssa spezia campani in acqua è si cibani di picculi invirtibrati acquatichi.

## Tassunumia

A filangroca rossa apparteni à u genaru Crocothemis, chì cumprendi parechji altri spezii di filangrochi. Certi sinonimi di Crocothemis erythraea sò Crocothemis erythraeus è Libellula erythraea.

## Cunsirvazioni

A filangroca rossa hè una spezia cumuna è largamenti sparta, ciò chì li cunfarisci un statutu di priaccupazioni minori siont'è l'Unioni internaziunali par a cunsirvazioni di a natura (UICN). Eppuri, com'è numarosi altri insetti, hè minacciata da a distruzzioni di u so ambienti naturali divuta à l'urbanisazioni è à l'inguinamentu di l'acqua. Hè dunqua impurtanti di prisirvà i zoni umiti è l'ambienti d'acqua dolci pà assicurà a sopravvivenza di 'ssa spezia è di a so biudiversità assuciata.

## Rifarimenti

* Berquier C. & Andrei-Ruiz M.-C., Lista Rossa regiunale di e Filangrocche di Corsica, Uffiziu di l'Ambiente di a Corsica, 2017

## Noti

* ↑ Berquier & Andrei-Ruiz (2017).

## Altri prugetti

* Crocothemis erythraea annantu à Wikimedia Commons.